विद्यार्थियों को स्वेटर-जूते-टाई-बेल्ट बांटे
चौमू| ग्रामकिशनपुरा के राजकीय उच्च प्राथमिक संस्कृत विद्यालय नृसिंहावाली में शिक्षक अभिभावक स्नेह मिलन समारोह आयोजित किया गया। मुख्य अतिथि संकुल प्रभारी प्राचार्य गजराज सिंह शेखावत थे तथा विशिष्ट अतिथि पंचायत समिति सदस्य सागर सिंह चौधरी, पूर्व सरपंच फूली देवी, सागर, ओबीसी बैंक के प्रबंधक मयंक जैन थे। कार्यक्रम में छात्राओं को पूर्व सरपंच फूली देवी द्वारा स्वेटर, सरपंच अनिता रोज सागर चौधरी द्वारा जूते, रामलाल रोज द्वारा जुराब, रामकरण द्वारा टाई बेल्ट दिए गए। इस मौके पर प्रेरक शिक्षक अमित योगी ने भामाशाहों का धन्यवाद ज्ञापित किया। इस मौके पर सत्यनारायण शर्मा, नन्छूराम मीणा, मुकेश हाट वाल, भगवान सहाय यादव, महावीर आदि मौजूद थे।
hin_Deva hin_Deva